laion/Wikipedia-Exotic huggingface dataset:
So Small

So Small (בעברית: כל כך קטן) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-14 באוגוסט 2007, על ידי חברת התקליטים אריסטה נאשוויל, כסינגל הראשון והפותח מתוך האלבום. השיר הגיע למקום הראשון במצעד שירי הקאנטרי. השיר נכתב על ידי קארי אנדרווד, הילרי לינדזי ולוק ליירד והופק על ידי מארק ברייט. "So Small" יצא באופן רשמי לתחנות הרדיו בארצות הברית ב-31 ביולי 2007. הסינגל הופץ באופן דיגיטלי בנאפסטר ב-14 באוגוסט 2007 ובאותו יום בו הוא היה זמין למכירה בחנות האייטונס הקנדית, אך הוסר משם לאחר מספר ימים. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השלישי במצעד שירי הקאנטרי של קנדה. השיר זכה בפרס ה-CMA Triple-Play לשנת 2010, בקטגוריית "כותבת השירים הטובה ביותר", תוך שהוא זכה בפרס BMI, בקטגוריית "כותבת השירים של השנה". בנוסף לכך, דורג השיר במקום ה-37 ברשימה השנתית של מצעד שירי הקאנטרי של בילבורד, שפורסמה בסוף שנת 2007. סרטון השיר "So Small" באתר יוטיוב Carrie Underwood - Carnival Ride, Discogs (באנגלית) Carrie Underwood, Billboard Carrie Underwood – So Small (באנגלית), נבדק ב-2020-07-04 CMT com Staff 7/31/2007, Carrie Underwood's New Single Arrives, CMT News Carnival Ride, נבדק ב-2020-07-04 Carrie Underwood, Billboard Carrie Underwood, Billboard 2008 BMI Pop Awards - Award Winning Songs, BMI.com, ‏2008-05-21 (באנגלית) CMA Triple Play Awards Salute BMI Songwriters’ Chart-Toppers, BMI.com, ‏2010-10-16 (באנגלית) Hot Country Songs - Year-End, Billboard Gold & Platinum, RIAA (באנגלית)
קרחון קוויטס

קרחון קוויטס (באנגלית: Queets Glacier) הוא קרחון הממוקם על הר קוויטס במרכז רכס הרי אולימפיק בשטח הפארק הלאומי אולימפיק, במדינת וושינגטון, שבארצות הברית. הקרחון ממוקם בגובה של 1,696 מטרים מעל פני הים (במוצאו), ויורד לכיוון צפון-מערב. אורכו של הקרחון 970 מטרים. בסיומו של הקרחון מצוי מפל קרח, שגובהו 1,500 מטרים מעל פני הים. הקרחון נשפך ומהווה מוצאו של נהר קוויטס. גדות הקרחון הם שני רכסים מסוג גב חדיד. עקב התחממות כדור הארץ הקרחון נמצא בנסיגה (בדומה ליתר קרחוני הרי אולימפיק). • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 • Olympic Mountain Rescue, Olympic Mountains: A Climbing Guide, P 209 קרחון קוויטס באתר הסקר הגאולוגי של ארצות הברית מפת אזור קרחון קוויטס תצלומי נסיגת קרחון קוויטס תצלומים היסטוריים של קרחון קוויטס (אורכב 18.07.2020 בארכיון Wayback Machine) מידע גאוגרפי מידע גאוגרפי
All-American Girl

All-American Girl הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-17 בדצמבר 2007, על ידי חברת התקליטים אריסטה נאשוויל, כסינגל השני מתוך האלבום. השיר הגיע למקום הראשון במצעד שירי הקאנטרי. השיר נכתב על ידי קארי אנדרווד, אשלי גורלי וקלי לאבלייס והופק על ידי מארק ברייט. השיר מתרכז סביב "ילדה אמריקאית יפה, נהדרת ומושלמת". הבית הראשון מגולל את סיפורו של אב המייחל לכך שייוולד לו ילד ממין זכר, אך כשהאחות נכנסת עם שמיכה ורודה לחדר בית החולים, הוא מבין כי נולדה לו ילדה ממין נקבה ועל כן, חלומותיו משתנים לחלוטין. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. השיר זכה בפרס ה-CMT האינטרנטי, בקטגוריית "שיר הקאנטרי המושמע ביותר של השנה", תוך שזכה בפרס BMI, בקטגוריית "הכתיבה הטובה ביותר של השנה". בנוסף לכך, דורג השיר במקום ה-24 ברשימה השנתית של מצעד שירי הקאנטרי של בילבורד, שפורסמה בסוף שנת 2008. סרטון השיר "All-American Girl" באתר יוטיוב קארי אנדרווד, אשלי גורלי, קלי לאבלייס Carrie Underwood - Carnival Ride, Discogs (באנגלית) Carrie Underwood, Billboard Carrie Underwood – All-American Girl (באנגלית), נבדק ב-2020-07-04 Carnival Ride, נבדק ב-2020-07-04 Carrie Underwood, Billboard 2008 BMI Country Awards - Award-Winning Songs, BMI.com, ‏2008-11-11 (באנגלית) Hot Country Songs - Year-End, Billboard Gold & Platinum, RIAA (באנגלית)
הר יונה (שכונה)

האם התכוונתם ל... רמות גולדה מאיר – שכונה בנוף הגליל שנקראה בעבר הר יונה א' ו'הר יונה ב' הר יונה ג' – שכונה חרדית בנוף הגליל הר יונה – הר ברכס הרי נצרת שבגליל בצפון ישראל
רכס וולה

רכס וולה או מצוק וולה (באנגלית: Vola Ridge; בבולגרית: рид Вола) הוא מצוק בעל שלוש פסגות בדרום-מזרח הרי אוניברסיטת סופיה, בצפון האי אלכסנדר שבאנטארקטיקה. הרכס מכוסה ברובו קרח. אורכו של הרכס 2.6 קילומטרים בכיוון דרום-דרום-מזרח לצפון-צפון מערב; רוחבו של הרכס 1.1 קילומטרים. שיא גובהו של הרכס 1,000 מטרים מעל פני הים. הרכס מתנשא מעל עמק פוסטה, שמצפון מערב לו, ומעל שדה השלג ניקולס, שמדרום-מזרח לו. מרכזו של הרכס ממוקם 7.41 קילומטרים צפונית מזרחית להר קלמנט אוחרידצקי; 12.91 קילומטרים מהר וילבי שבהרי לאסוס; 9.88 קילומטרים דרומית-מזרחית להר בראון; 6.41 קילומטרים דרומית-דרום-מערבית למרכזן של פסגות לאנדרס; 6.03 קילומטרים דרומית-מזרחית לנונאטאק ליזארד; ו-7.04 קילומטרים מצפון לנונאטאק שו. הרכס מופה על ידי סוקרים בריטיים בשנת 1971. הראשונים שהגיעו אל הרכס (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי. הרכס נקרא על שם שמורת הטבע וולה במערב הרי הבלקן. הגאזט האנטארקטי הבולגרי (בבולגרית) רכס וולה באתר הגאזט האנטארקטי של ממשלת אוסטרליה רכס וולה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
Last Name

Last Name (בעברית: שֵׁם מִשׁפָּחָה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-8 באפריל 2008, על ידי חברת התקליטים אריסטה נאשוויל, כסינגל השלישי מתוך האלבום. השיר הגיע למקום הראשון במצעד שירי הקאנטרי. השיר נכתב על ידי קארי אנדרווד, לוק ליירד והילרי לינדזי והופק על ידי מארק ברייט. השיר מדבר על אישה שנפגשת עם גבר במועדון ובהמשך מבלה איתו בלאס וגאס, לאחר ששתתה הרבה משקאות חריפים. למחרת, היא מתעוררת בבוקר ונחרדת לגלות כי היא התחתנה עם אותו הבחור כשהייתה שיכורה והוא אפילו לא יודע את "שם משפחתה". (אזכור לשם השיר) פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השלישי במצעד שירי הקאנטרי של קנדה. השיר זכה בפרס בחירת הקהל בקטגוריית "שיר הקאנטרי של השנה", ובפרס גראמי בקטגוריית "ביצוע סולו הקאנטרי הווקאלי הטוב ביותר - אישה". בנוסף לכך, דורג השיר במקום ה-27 ברשימה השנתית של מצעד שירי הקאנטרי של בילבורד, שפורסמה בסוף שנת 2008. סרטון השיר "Last Name" באתר יוטיוב קארי אנדרווד, לוק ליירד, הילרי לינדזי Carrie Underwood - Carnival Ride, Discogs (באנגלית) Carrie Underwood, Billboard Carrie Underwood – Last Name (באנגלית), נבדק ב-2020-07-04 Carnival Ride, נבדק ב-2020-07-04 Carrie Underwood, Billboard Carrie Underwood, Billboard The 35th Annual People's Choice Awards, נבדק ב-2020-07-04 51st Annual GRAMMY Awards, GRAMMY.com, ‏2017-11-28 (באנגלית) Hot Country Songs - Year-End, Billboard Gold & Platinum, RIAA (באנגלית)
תאייר

תאייר (באנגלית: Thayer) הוא שם משפחה. האם התכוונתם ל... אבוט אנדרסון תאייר (1849–1921) - אמן אמריקאי, חוקר טבע ומורה אלכסנדר וילוק תאייר (1817–1897) - ספרן ועיתונאי אמריקאי ננסי תאייר (1943– ) - סופרת אמריקאית
מנגנים בשקט 2011 - המופע האקוסטי

מנגנים בשקט 2011 - המופע האקוסטי הוא סיבוב הופעות של ההרכב המוזיקלי הישראלי עידן רייכל. המופע עלה בינואר 2011 והסתיים בפברואר 2011. בסיבוב ההופעות ביצע הפרויקט את מבחר הלהיטים בגרסאות אקוסטיות, שנכללו בחלקם לאחר מכן באלבום האוסף "הביתה, הלוך חזור". כמו כן, המופע כלל גם שירים שהוקלטו במיוחד עבורו: "Ley Ley Ley" ו"When I Know". להלן רשימה חלקית של השירים שבוצעו בסיבוב ההופעות: אמא, אבא וכל השאר אם תלך מינהאר לי משיתי מדברים בשקט מחכה מכל האהבות ממעמקים שובי אל ביתי Ayal-Ayale Brong Faya Ley Ley Ley When I Know השירים "Ley Ley Ley" ו-"When I Know" נכתבו במיוחד עבור סיבוב ההופעות. קלידים - עידן רייכל חלילים - אייל סלע כלי הקשה - רביד כחלני ואיתמר דוארי שירה - רביד כחלני, כברה קסאי ומרתה גומז יוסי חרסונסקי העניק למופע ציון של ארבעה כוכבי זהב מתוך חמישה, באומרו כי "רייכל ממשיך להחניף בגדול. לא החסיר אף שלאגר: מ"אם תלך" ו"מדברים בשקט" ועד "מכל האהבות", "ממעמקים" ו"שובי". מחבר את הצליל האתני-לאונג'-קוסמופוליטי עם הליריות ה"ישראלית" שלו. ממשיך להציב על הבמה את הצירופים האתנו מוזיקליים הנכונים, כשהוא עצמו כבר משוחרר מספיק כדי להציע גרסה משלו ל"מחכה", השיר שהלחין לריטה. וריטה מוזמנת לשמוע". עידן רייכל יחשוף שירים חדשים במופע "מנגנים בשקט", באתר ‏מאקו‏, 10 בנובמבר 2010 גבריאלה דוידוביץ', עכבר העיר אונליין, הדג נחש חוגגים עם שב"ק ס', הג'ירפות ורד בנד ועוד הופעות מומלצות לסופ"ש, באתר הארץ, 6 בינואר 2011 הפרויקט של עידן רייכל – "הביתה, הלוך חזור" – אלבום חדש ומשולש: הופעות, הקלטות נדירות, שירים חדשים | | Helicon Music, באתר www.helicon.co.il, ‏2011-07-12 "מנגנים בשקט", באתר יוסמיוסיק, ‏2008-03-02
Praying for Time

"Praying for Time" (בעברית: "מתפלל לזמן") הוא סינגל שהוקלט על ידי הזמר-יוצר הבריטי ג'ורג' מייקל, מתוך אלבום האולפן השני שלו, Listen Without Prejudice Vol. 1. השיר יצא לאור ב-13 באוגוסט 1990, על ידי חברת התקליטים אפיק רקורדס, כסינגל הראשון והפותח מתוך האלבום. השיר הגיע למקום הראשון במצעד הבילבורד הוט 100. לאחר שעזב את הצמד וואהם!, הוציא מייקל את אלבום הבכורה שלו ובהמשך בשנת 1990, הוציא את האלבום Listen Without Prejudice Vol. 1. בסביבות סתיו 1989, התחילו וסיימו להקליט את השיר "Praying for Time", ובהמשך הוא הופץ כסינגל הראשון מתוך האלבום. השיר זכה להצלחה רבה בארצות הברית ודורג במצעד סוף השנה של הבילבורד הוט 100 שהתפרסם בסוף שנת 1990. Praying for Time (בעברית: מתפללת לזמן) בשנת 2008, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל שלא מתוך אלבום, על ידי חברת התקליטים סוני מיוזיק אנטרטיינמנט. השיר לא יצא על ידי אריסטה רקורדס, למרות שדרכה יצאו מרבית שיריה של אנדרווד. השיר הגיע למקום העשירי במצעד השירים הדיגיטליים. השיר בדומה למקור, שיצא בשנת 1990, נכתב על ידי ג'ורג' מייקל, אך בשונה מהמקור לא הופק על ידו ומפיקו המוזיקלי טרם נודע. את גרסתה, ביצעה אנדרווד ב-9 באפריל 2008, בתיאטרון דולבי, 6801 שדרות הוליווד, שבלוס אנג'לס, ארצות הברית. בנוסף להצלחתו במצעד השירים הדיגיטליים, הגיע השיר למקום ה-27 במצעד הבילבורד הוט 100. מידע על היצירה "Praying for Time" באתר מיוזיק בריינז מידע על הסינגל "Praying for Time" באתר מיוזיק בריינז מידע על היצירה "Praying for Time" באתר Discogs סרטון השיר "Praying for Time" באתר יוטיוב George Michael - Listen Without Prejudice Vol. 1, Discogs (באנגלית) George Michael, Billboard Praying for TimeNielsen Business Media, Inc (22 December 1990). "1990 The Year in Music & Video: Top Pop Singles". Billboard. Vol. 102 no. 51. p. YE-14. Praying for Time, www.alfred.com Digital Song Sales Chart, Billboard Carrie Underwood, Billboard
הר יונה ג'

הר יונה ג' היא שכונה חרדית הממוקמת על הר יונה בנוף הגליל (נצרת עילית לשעבר), צפונית מזרחית לשכונת רמות גולדה מאיר שנקראה בעבר 'הר יונה א' ו'הר יונה ב'. הקמת השכונה החלה במאי 2012, וב-2016 היא החלה להתאכלס. במקום קיימות מספר קהילות, ליטאים, ספרדים, חסידי ברסלב, חסידי בעלז, חסידי תולדות אברהם יצחק, ערלוי, וקהילות חסידיות נוספות. רבני השכונה הם: הרב מאיר יהודה פישר רב הקהילה התורנית, הרב שלמה ליפשיץ רב הקהילה הליטאית אוהל יעקב, הרב נפתלי אופמן רב קהילת בעלז, הרב שמעון דב בראנסדורפר רב קהילת תולדות אברהם יצחק, הרב נתן בן סניור רב הקהילה הספרדית, והרב צבי ליברמנש רב קהילת ברסלב. נכון ל-דצמבר 2019 שווקו בשכונה למעלה מ-1,300 יחידות דיור מתוך כ-3,000 יחידות מאושרות, ונכון למאי 2023 אוכלסו כ-600 יחידות. חלק מהדירות שווקו במסגרת תוכנית מחיר למשתכן. בנובמבר 2021 אושרו 3200 יחידות דיור נוספות בשכונה. לפי תוכנית עתידית שעדיין לא אושרה, השכונה תורחב ל-18,000 יחידות דיור. רוב הקהילות בשכונה מפעילות מוסדות חינוך, בעיקר לגיל הרך. בנוסף קיימים ארבעה בתי כנסת קבועים, מקוואות, ומספר כוללים. כמו כן החלה הקמת מרכז מסחרי בשכונה בשטח של כ-4,000 מ"ר. השכונה מחוברת עם מרכז העיר נוף הגליל באמצעות קווי התחבורה הפנימיים 39 ו-49. בנוסף קיים קו 828 לנסיעה ישירה לבני ברק, קו 956 לירושלים, קו 354 לעפולה וקו 440 לצפת. הר יונה ג', ברשת החברתית פייסבוק הר יונה ג', ברשת החברתית אקס (טוויטר) בין המצרים: "לא רוצים חבדניקים בשכונה", באתר בחדרי חרדים, 21/07/2017 תכניות דיור ממשלתיות עבור המגזר החרדי (עמ' 44–45), ‏דצמבר 2019 הקהילה התורנית הר יונה ג', באתר "גיידסטאר ישראל" מוסדות קהילת אוהל יעקב, באתר "גיידסטאר ישראל" שמעון איינשטיין, [blob:https://mavat.iplan.gov.il/2f5cc61e-19c6-4bbd-b339-ffb274465368 תכנית מס' תמל/1110 הר יונה רובע ג' נספח מס' 05.1 דו"ח חברתי], באתר מנהל התכנון, ‏14 במאי 2023 יונה מצאה בו מנוח: הונחה אבן הפינה לשכונה החרדית ב'הר יונה', אלי בן דוד, 16 מאי 2012, JDN שמות הרחובות החדשים בהר יונה ג', באתר חרדים10 הר יונה: חנוכת בית הכנסת לקהילה הספרדית והכתרה, באתר קול חי כנס היסוד לקהילת ברסלב בהר יונה(הקישור אינו פעיל, 22.11.2021) מאות חסידי בעלזא עוברים להתגורר בדירות הקבע בקרית בעלזא בהר יונה 'תולדות אהרן' לחריש - 'תולדות אברהם יצחק' להר יונה אחרי ברסלב, בעלזא ותולדות אברהם יצחק, הגיע תור חסידות ערלוי לתקוע יתד קהילת אהל יעקב - האתר הרשמי מעמד לחיים במעונות גדולי זקני ברסלב עם הכתרת רב ומורה דרך לקהילת ברסלב בהר יונה, ‏26 בנובמבר 2020 3200 יח"ד בהר יונה: 50,000 יחידות דיור חדשות לשוק הדיור בישראל ראש העיר נצרת עילית "שכונת הר יונה החרדית תהפוך לעיר עם הזמן" נצרת עילית: בשכונת הר יונה ג' יקום מרכז מסחרי ראשון בשורה לתושבי הר יונה: קו יומי מ'נוף הגליל' לבני ברק
Just a Dream (שיר של קארי אנדרווד)

Just a Dream (בעברית: רק חלום) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-21 ביולי 2008, על ידי חברת התקליטים אריסטה נאשוויל, כסינגל הרביעי מתוך האלבום. השיר הגיע למקום הראשון במצעד שירי הקאנטרי. השיר נכתב על ידי גורדי סמפסון, סטיב מקיואן והילרי לינדזי והופק על ידי מארק ברייט. השיר מעין בלדה, המגובה בגיטרה אקוסטית, מערכת תופים, גיטרת בס וכלי מיתר. השיר מדבר על מישהי בת 18 שהולכת לכנסייה בשמלת הכלה שלה. עם זאת, ככל שהשיר ממשיך, מתגלה שהיא למעשה הולכת להלוויה של בעלה, שהיה חייל שנהרג בפעולה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה. השיר זכה בשני פרסי ה-Country Universe Reader's Choice, בטקס שהתקיים בשנת 2009, בקטגוריות "הווידאו קליפ של השנה" ו-"סינגל השנה". בנוסף לכך, דורג השיר במקום ה-16 ברשימה השנתית של מצעד שירי הקאנטרי של בילבורד, שפורסמה בסוף שנת 2008. סרטון השיר "Just a Dream" באתר יוטיוב גורדי סמפסון, סטיב מקיואן, הילרי לינדזי Carrie Underwood - Carnival Ride, Discogs (באנגלית) Carrie Underwood, Billboard Carrie Underwood – Just a Dream (באנגלית), נבדק ב-2020-07-04 Carrie Underwood - "Just a Dream" - Engine 145, web.archive.org, ‏2014-12-18 Carnival Ride, נבדק ב-2020-07-04 Carrie Underwood, Billboard 2009 – Page 41, Country Universe (באנגלית) Hot Country Songs - Year-End, Billboard Gold & Platinum, RIAA (באנגלית)
בין קירות ביתי (סיבוב הופעות)

בין קירות ביתי הוא סיבוב הופעות של ההרכב המוזיקלי הפרויקט של עידן רייכל אשר נתמך על אלבומו "בין קירות ביתי" והתקיים ברחבי ישראל, ניו יורק, לוס אנג'לס, דרום אמריקה ואפריקה. המופע עלה ב-2009 והסתיים ב-2013. שני התקליטורים הראשונים מתוך אלבום האוסף "הביתה, הלוך חזור" כוללים הקלטות של ביצועי השירים מתוך סיבוב ההופעות. במופעים התארחו שמעון בוסקילה ודין דין אביב. בשנת 2008 יצא לאור האלבום השלישי של הפרויקט של עידן רייכל, "בין קירות ביתי", שכלל את הלהיטים "שאריות של החיים", "חלומות של אחרים" ו"מי נהר", שזכו להשמעות רבות בתחנות הרדיו ואף הצליחו להיכנס אל העשירייה הפותחת במצעד השבועי של מדיה פורסט. כשלושה שבועות לאחר יציאתו, זכה האלבום במעמד "אלבום זהב", ובאפריל 2009 גם למעמד פלטינה. באותה השנה, יצא האלבום באירופה וארצות הברית על ידי חברת התקליטים קומבנצ'ה, ובעקבות כך, פתח ההרכב את סיבוב ההופעות בארצות הברית. שאריות של החיים יש בי עוד כוח מי נהר הנך יפה Brong Faya חלומות של אחרים מכל האהבות מנעי קולך מבכי Todas las Palabras ממעמקים Mellese הכל עובר שובי אל ביתי מדברים בשקט בואי Ayal-Ayale אם תחפצה הדרן מחכה מינהאר לי משיתי אם תלך מילים יפות מאלה המופע זכה לביקורות חיוביות. אסף נבו ממאקו ביקר את המופע בחיוב: "המופע הזה מציב את עידן רייכל, נכון לרגע זה, תחת התואר האמן הכי ישראלי שיש, אולי אף יותר משלמה ארצי, אותו ארצי שרייכל מקפיד לסחוב ממנו כמה וכמה טריקים של שואו עשוי כהלכה. בשקט בשקט, בלי הרבה רעש וצלצולים שמאפיינים אמנים אחרים, הפך רייכל למאמי לאומי מוזיקלי, שמכסה קהלים רחבים ויודע להעניק להם חוויה מדהימה, שנולדה אי שם בין קירות ביתו, כי אצלו בפנים אותה חוויה בוערת ונשרפת בבטן. שנים הם שואלים, רודפים אחרי השמש. לא צריך לחפש רחוק מדי, השמש כבר הפציעה". גם דודי כספי מ-ynet ביקר בחיוב את המופע: "מבלי שעבר זמן רב מאז הוציא את אלבומו, מצליח עידן רייכל להלהיב במופע הכולל רפרטואר עשיר משלושת אלבומי הפרויקט, וכן את הלהיט שהלחין לריטה בשנה שעברה, "מחכה". המופע המינימליסטי כביכול, שמתהדר בקולות גדולים ורגעים מוזיקליים קסומים של הנגנים, משלב תאורה עדינה בצבעי אדמה נעימים ומסך אחורי עם תמונות מתחלפות לכל אחד מהשירים, והכל חם ומזמין. בין קירות ביתו של רייכל יש מקום לפרויקט שלם ולהנאה צרופה ללא רגע דל". יוסי חרסונסקי ביקר את המופע בחיוב, תוך שהעניק לו ציון של חמישה כוכבים, באומרו כי "גם אם נגיד שרייכל עלה על גל אופנת "מוזיקת העולם" (שאין בזה שום פסול) – עדיין הוא נשאר מקורי בכל מובן שהוא מבחינת המיזוג בין ישראלי שבו ובין "שאר העולם", ורייכל הוא קודם כל מוזיקה מכאן ורק אחר-כך מוזיקה משם". בין קירות אמפי, באתר ‏מאקו‏, 2 ביוני 2010 עידן רייכל והפרויקט מגיעים לקיסריה, באתר ‏מאקו‏, 15 ביוני 2009 הפרויקט של עידן רייכל – "הביתה, הלוך חזור" – אלבום חדש ומשולש: הופעות, הקלטות נדירות, שירים חדשים | | Helicon Music, באתר www.helicon.co.il, ‏2011-07-12 אודות, באתר The Idan Raichel Project Media Forest - Knowing you're ON AIR, web.archive.org, ‏2010-04-07 אלבום פלטינה לעידן רייכל, באתר web.archive.org, ‏2010-12-13 עידן רייכל: "מי שמוכר את המדינה בשביל הצלחה בחו"ל הוא אמן ואדם קטן מאוד", באתר ‏מאקו‏, 25 במרץ 2013 עידן רייכל והפנטזיה הישראלית, באתר ‏מאקו‏, 1 בפברואר 2009 דודי כספי, נעים בין קירות ביתו, באתר ynet, 31 בינואר 2009 בין קירות ביתי, ההופעה, באתר יוסמיוסיק, ‏2009-01-31
Just a Dream

האם התכוונתם ל... Just a Dream (שיר של קארי אנדרווד) – שירה של הזמרת קארי אנדרווד. Just a Dream (שיר של נלי) – שיר של זמר ההיפ הופ נלי.
אורי מנג'ם

אורי מנג'ם (נולד ב-9 באפריל 1954) הוא איש ציבור וקהילה, שכיהן כראש מועצת פרדס חנה-כרכור בין השנים 2001–2003. מנג'ם נולד, גדל והתחנך בכרכור. הוריו, יונה (יפת) מנג'ם, שהייתה עקרת בית, ואביו, שלום מנג'ם, חקלאי ובעל אדמות, נולדו בתימן. שימש כיועץ לנושאי חקלאות, היה קצין ביטחון אזורי מטעם משרד החינוך, ניהל את אזור הצפון של חברת “מהדרין פריאור”, חברה ליצוא ושיווק פרי הדר במשך 22 שנים. בשנת 1998 הוצב במקום השישי ברשימת מפלגת העבודה למועצה המקומית פרדס חנה-כרכור. הרשימה זכתה בשישה מנדטים ומנג'ם נבחר לכהן במועצה. בשנת 2001 פרש ראש המועצה חיים געש בטענה כי חברי סיעתו פועלים נגדו על מנת לסחוט ממנו תפקידים בשכר. געש פרש כאשר מצבה הכלכלי של המועצה המקומית היה במשבר קיצוני, ועל סף מינוי של ועדה קרואה על ידי שר הפנים. במקום געש הפורש מונה מנג'ם לראשות המועצה. בתקופת כהונתו ניסה מנג'ם להנהיג תוכנית הבראה לעיר שלא צלחה. בסוף כהונתו נטען כי עובדי העירייה לא קיבלו משכורות כמה חודשים, מצב התברואה בתחומי המועצה אינו טוב ואף מונה לה חשב מלווה ב-2002. בשנת 2003 פרש ממפלגת העבודה והצטרף לחברת המועצה שמרית אור והקים יחד איתה את רשימת "כולנו עם אורי ושמרית". הוא עמד בראשה וגם התמודד מטעמה לראשות המועצה בבחירות של אותה שנה. הסיעה זכתה למנדט אחד ומנג'ם זכה ל-6% מקולות הבוחרים בבחירות לראשות העיר. לאחר הבחירות פרש מנג'ם מהמועצה ופינה את מקומו לשמרית אור, שהייתה הבאה אחריו ברשימה. מאז לא חזר לפעילות פוליטית וציבורית. נשוי לאורלי ואב ל-3 ילדים. ילקוט הפרסומים 4705. (עמ' 934-936), באתר נבו, ‏1 בדצמבר 1998 ילקוט הפרסומים 5246 (עמ' 860-865), באתר נבו, ‏23 בנובמבר 2003
לשצ'נקו

לשצ'נקו (ברוסית: Лещенко) הוא שם משפחה. האם התכוונתם ל... ויאצ'סלב לשצ'נקו – שחקן הוקי קרח מקצועני רוסי לב לשצ'נקו – זמר רוסי פיוטר לשצ'נקו – זמר רוסי
אוסט-קמצ'טסק

אוסט-קמצ'טסק (ברוסית: Усть-Камча́тск) הוא יישוב כפרי על גדת נהר קמצ'טקה ברוסיה המשמש כעיר נמל לחבל המנהלי קמצ'טקה. בחבל המנהלי היישוב אוסט-קמצ'טסק שני בגודלו רק לפטרופבלובסק-קמצ'טסקי הבירה. העיירה ממוקמת באזור כפור קשה למחיה ועל הקרע בין לוח אוחוצק אל לוח הפסיפי שמייצר את הרי הגעש של קמצ'טקה. היישוב ממוקמם 150 קילומטר מהר קליוצ'בסקוי, הר הגעש הגדול ביותר ברוסיה. הטמפרטורה השנתית הממוצעת ביישוב היא מינוס 4 מעלות צלזיוס. עשרה קילומטרים ממזרח ליישוב קיים נמל תעופה (אנ') על שמו. במפקד האוכלוסין ברוסיה (1989) מספר תושבי היישוב היה 13,611. במפקד האוכלוסין ברוסיה (2002) מספר תושבי היישוב היה 5,231. במפקד האוכלוסין ברוסיה (2010) מספר תושבי היישוב היה 4,352. הרי הגעש של קמצ'טקה פטרופבלובסק-קמצ'טסקי אתר האינטרנט הרשמי של אוסט-קמצ'טסק על המערכות לכלכלת העיר.
עולמה של סוזי וונג

עולמה של סוזי וונג (באנגלית: The World of Suzie Wong) הוא סרט קולנוע אמריקאי-בריטי משנת 1960 עם ויליאם הולדן וננסי קוואן (אנ') בתפקידים הראשיים. התסריט מבוסס על מחזה בשם זה מאת פול אוסבורן שהוצג בהצלחה בברודוויי ב-1957 עם ויליאם שטנר ופרנס נויאן בתפקידים הראשיים. המחזה מבוסס על רומן בשם זה מאת ריצ'רד מייסון. זאת הייתה הופעת הבכורה של ננסי קוואן בקולנוע. היא קבלה תפקיד ראשי בסרט בלי כל ניסיון או פרסום בקולנוע. על משחקה בסרט הייתה מועמדת לפרס גלובוס הזהב לשחקנית הטובה ביותר - סרט דרמה. ג'ורג' דאנינג היה מועמד לפרס גלובוס הזהב לפסקול המקורי הטוב ביותר. הסרט צולם בהונג קונג והוא מתאר קשר רומנטי בין גבר אמריקאי מבוגר ליצאנית סינית צעירה. רוברט לומקס (ויליאם הולדן) הוא אדריכל אמריקאי בשנות ה-40 לחייו שהרגיש צורך לעשות הפסקה בעבודתו; הוא מגיע להונג קונג לשנה ומתמסר שם לתחביבו - ציור. הוא עולה על המעבורת לאי הונג קונג ומתחיל לצייר אנשים. הוא מתרכז בבחורה צעירה ובשיחה אתה הוא אומרת ששמה מאי-לינג, אביה איש עשיר והיא עומדת לטוס לארצות הברית כדי להתחתן עם סיני עשיר וכי היא עדיין בתולה. לומקס שוכר חדר במלון ברובע עני כדי לחסוך בהוצאות. כאשר הוא יורד לבר הוא רואה שם בחורות צעירות מתגפפות ורוקדות עם חיילים ומלחים אמריקאים ובריטים. הוא מבחין במאי לינג ונפגש איתה. בתחילה היא מתכחשת לפגישתם על המעבורת אבל לאחר מכן היא מודה בכך ומגלה ששמה האמיתי הוא סוזי וונג (ננסי קוואן), כי אין לה אבא עשיר וכי היא מתפרנסת מגיל 10 מיחסים עם גברים. לומקס מתרשם מיופייה ומבקש ממנה להיות דוגמנית לציוריו. כאשר מתקיף אותה אחד המלחים ופוצע אותה בפנים הוא מכה ומסלק אותו. סוזי אומרת לחברותיה כי לומקס הכה אותה כי כל גבר נחשב צריך להכות את בת זוגו... לומקס נפגש עם מנהל הבנק או'ניל (רוברט נייסמית') כדי לפתוח שם חשבון ופוגש שם את בתו קיי (סילביה סימס) שמתאהבת בו. היא מבטיחה לעזור למכור את תמונותיו בלונדון. אוניל מזמין אותו לביתו, שם הוא נפגש בבן מרלו (מייקל וילדינג), מבקר קבוע במלון של לומקס. בן נמצא בפירוד עם אשתו ומבקש מלומקס שיסדר לו את סוזי כבת זוג. היא מסכימה והם מבלים במסעדות ובטיולים עד שהוא מתפייס עם אשתו. לומקס תוהה להיכן נעלמת סוזי כל פעם. הוא עוקב אחריה ומגיע לשכונת עוני שם הוא מגלה כי יש לה תינוק והוא מקבל את התינוק באהבה. מצבו הכספי גרוע וסוזי מבקשת לעזור לו על ידי חזרה לזנות. לומקס מסרב, הם רבים וסוזי בורחת. הוא מחפש אותה בכל העיר בגשם שוטף ולבסוף מוצא אותה בכניסה למלון. היא מבקשת ממנו להגיע איתה למקום מגוריה. הם מגיעים ומתברר שהיה שם שיטפון ומפולת והתינוק נהרג. הם עורכים טקס אזכרה במקדש ולאחריו מבקש ממנה לומקס להתחתן איתה והיא מסכימה. מדיה וקבצים בנושא עולמה של סוזי וונג בוויקישיתוף "עולמה של סוזי וונג", במסד הנתונים הקולנועיים IMDb (באנגלית) "עולמה של סוזי וונג", באתר נטפליקס "עולמה של סוזי וונג", באתר AllMovie (באנגלית) "עולמה של סוזי וונג", באתר Rotten Tomatoes (באנגלית) "עולמה של סוזי וונג", במסד הנתונים הקולנועיים KinoPoisk (ברוסית) עולמה של סוזי וונג, באתר יוטיוב
אדוארד קולמנובסקי

אדוארד קולמנוסבקי (ברוסית: Эдуа́рд Саве́льевич Колмано́вский; ‏9 בינואר 1923 בלארוס - 27 ביולי 1994 מוסקבה, רוסיה) היה מלחין ומנצח ממוצא יהודי, זוכה פרס ברית המועצות. אדוארד קולמנובסקי נולד במוהילב למשפחה יהודית. בשנים 1936–1941 למד בבית הספר למוזיקה במוסקבה. בשנים 1941–1945 הוא למד בקונסרבטוריון של מוסקבה. בשנת 1961 הוא כתב שיר על מילים של יבגני יבטושנקו שבוצע על ידי מארק ברנס וזכה לפופולריות גדולה. הוא כתב מוזיקה לכ-200 שירים. בין יצירותיו המפורסמות: "Alyosha" (1966)", "I Shall Never Forget You, "בואי אמא" (1964) (Za okoshkom svetu malo)", "העגורים" ועוד. בנוסף לכך הוא כתב מוזיקה לסרטים והצגות תיאטרון. קולמנובסקי הכיר את אשתו תמרה כאשר הם למדו בכיתה ב'. בגיל 13 הם החליטו להתחתן והתחתנו בשנת 1943. היא נהרגה בתאונת דרכים בשנת 1968. אדוארד קולמנובסקי, במסד הנתונים הקולנועיים IMDb (באנגלית) אדוארד קולמנובסקי, באתר MusicBrainz (באנגלית) אדוארד קולמנובסקי, באתר Discogs (באנגלית) אדוארד קולמנובסקי, דף שער בספרייה הלאומית אתר המוקדש למלחין אדוארד קולמנובסקי, באתר "Find a Grave" (באנגלית) ערך זה הוא קצרמר בנושא מוזיקאים ובנושא ברית המועצות. אתם מוזמנים לתרום לוויקיפדיה ולהרחיב אותו.
לומייר

לומייר (אור, מצרפתית: Lumière). האם התכוונתם ל... האחים לומייר – לואי ז'אן ואוגוסט מארי לואי ניקולא לומייר, מאבות הראינוע פרס לומייר (Prix Lumières, "פרס האורות") - פרס קולנוע יוקרתי המוענק בצרפת לסרטים בשפה הצרפתית, על ידי אקדמיית לומייר Lumiére – סינגל של עידן רייכל ובייריס